комедийни истории за Комар
Един българин отишъл в Лас Вегас, за да се позабавлява. Влязъл в едно казино, а там на бара седнали най-върлите комарджии, дебнещи да разорят някой заблуден чужденец. Видели те нашия човек и го поканили при тях:
- Добре дошъл. Тук имаме традиция да залагаме на игри, но като ти си ни гост, кажи една игра и ще заложим, да видим кой ще спечели.
- А ми аз съм селско момче, навремето на село играехме на една игра, "Бонго" се казва.
- Давай! - казал единия комарджия.
И подшушнал на аверите си:
- Ще му пуснем 2-3 ръце, докато схванем правилата, и после ще го оберем.
Раздал карти на всички нашенецът, повдигнал своите, казал"Бонго" и обрал парите на другите. И така 3-4 пъти. Онези нищо не разбрали. Най-накрая един от тях се престрашил да пита за правилата.
- Ами много е просто. Раздават се картите, и който първи си ги вдигне, казва"Бонго", и печели.
Раздали пак картите и всички един през друг се разкрещели:
- "Бонго, бонго...", а нашият човек бааавно и с достолепие вдигнал картите си, погледнал ги и казал:
- Господа, "Гооолямо Бонго!!!" И пак им обрал парите.